Rikunarita-ORG/Wikinium huggingface dataset:
# VIII amžius pr. m. e.

**Aštuntasis amžius prieš mūsų erą** – šimto metų laikotarpis, prasidėjęs **800 m. pr. m. e.** sausio 1 dieną ir pasibaigęs **701 m. pr. m. e.** gruodžio 31 dieną.

Tūkstantmečiai: 2 tūkstantmetis pr. m. e. – **1 tūkstantmetis pr. m. e.** – 1 tūkstantmetis

Amžiai: IX amžius pr. m. e. – **VIII amžius pr. m. e.** – VII amžius pr. m. e.

## Svarbiausi įvykiai

### Baltai

* Apie 750 m. pr. m. e. - germanai pasiekė Vyslą. Vakaruose savo teritoriją, siekusią net už Elbės, baltai priversti užleisti germanams.
* Volgos ir Okos tarpupio vakarinėje dalyje susiformavo geležies amžiaus rytų baltų archeologinė piliakalnių Djakovo kultūra.
* Brūkšniuotosios keramikos kultūros arealo pietvakarių dalyje susiformavo Jotvingių pilkapių kultūra.
* Prie Dniepro aukštupio ir Dauguvos aukštupio bei vidurupio paplito ankstyvojo geležies amžiaus archeologinė piliakalnių Dniepro-Dauguvos kultūra iki IV a. Būdingi nedideli įtvirtinti piliakalniai, kapai nežinomi. Gyventojai prekiavo su finougrų gentimis. Šią kultūrą paliko Herodoto minimi androfagai. Priskiriama baltams - latgaliams. Evoliucionavo į Tušemlios kultūrą.
* Homero „Odisėjoje“ aprašomi įvykiai siekia VIII a. pr. m. e., sakoma: „karaliaus rūmai buvo išpuošti variu, auksu, gintaru, dramblio kaulu ir sidabru“, o Penelopė nešiojo gintaro ir aukso vėrinį „kaip saulę“.

## Metai

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **9-as** | 810 | 809 | 808 | 807 | 806 | 805 | 804 | 803 | 802 | 801 |
| **1-as** | 800 | 799 | 798 | 797 | 796 | 795 | 794 | 793 | 792 | 791 |
| **2-as** | 790 | 789 | 788 | 787 | 786 | 785 | 784 | 783 | 782 | 781 |
| **3-as** | 780 | 779 | 778 | 777 | 776 | 775 | 774 | 773 | 772 | 771 |
| **4-as** | 770 | 769 | 768 | 767 | 766 | 765 | 764 | 763 | 762 | 761 |
| **5-as** | 760 | 759 | 758 | 757 | 756 | 755 | 754 | 753 | 752 | 751 |
| **6-as** | 750 | 749 | 748 | 747 | 746 | 745 | 744 | 743 | 742 | 741 |
| **7-as** | 740 | 739 | 738 | 737 | 736 | 735 | 734 | 733 | 732 | 731 |
| **8-as** | 730 | 729 | 728 | 727 | 726 | 725 | 724 | 723 | 722 | 721 |
| **9-as** | 720 | 719 | 718 | 717 | 716 | 715 | 714 | 713 | 712 | 711 |
| **10-as** | 710 | 709 | 708 | 707 | 706 | 705 | 704 | 703 | 702 | 701 |
| **1-as** | 700 | 699 | 698 | 697 | 696 | 695 | 694 | 693 | 692 | 691 |
# 314 m. pr. m. e.

**314 m. pr. m. e.** buvo nekeliamieji metai, prasidedantys pirmadienį pagal Grigaliaus kalendorių.

## Pasaulyje

### Įvykiai

* Romos respublikos pirmuoju konsulu išrinktas Marcus Poetelius Libo, o antruoju konsulu - Gaius Sulpicius Longus (III kartą).

## Nuorodos
# Rūmai

*Kitos reikšmės – Rūmai (reikšmės).*
Šionbruno rūmų glorijetė
**Rūmai** – didelis, paprastai puošnus, išsiskiriantis architektūra reprezentacinis pastatas arba pastatų kompleksas. Tokiuose pastatuose paprastai įsikurdavo ar įsikuria valdovo arba didiko dvaras, kai kurie valstybės valdymo organai, svarbios nacionalinės ar tarptautinės organizacijos.

## Žinomi rūmai

* Lietuvos valdovų rūmai
* Baltieji rūmai – JAV prezidento rūmai
* Šionbruno rūmai – buvę Austrijos valdovų rūmai
* Žiemos rūmai – Rusijos carų rūmai Sankt Peterburge
* Diokletiano rūmai – Senovės Romos laikų rūmai Splite (Kroatija)
* Knoso rūmai – senoviniai rūmai Kretoje
* Vileišių rūmai – pastatas Vilniuje
* Potalos rūmai – rūmai Tibete
* Tarybų rūmai – pradėti, bet taip ir nepastatyti rūmai Maskvoje (TSRS)
* Vilniaus Spaudos rūmai – pastatas, kuriame tarybiniais laikais buvo įsikūrę daugelio Lietuvos žurnalų ir laikraščių redakcijos.
* Vilniaus sporto rūmai
* Bakingamo rūmai – Britanijos monarcho rūmai Londone
* Eliziejaus rūmai – Prancūzijos prezidento rūmai Paryžiuje
* Apaštalų rūmai – popiežiaus rūmai Vatikano mieste.
* Topkapi rūmai – Osmanų Imperijos sultonų ir jų šeimos narių rūmai Stambule.

* Lietuvos valdovų rūmai
* Baltieji rūmai (JAV)
* Žiemos rūmai (Ermitažas)
* Knoso rūmai (rekonstruotas fragmentas)
* Vileišių rūmai
* Potalos rūmai (Tibetas)
* Vilniaus Sporto rūmai
* Bakingamo rūmai (Londonas)
* Eliziejaus rūmai (Paryžius)
* Apaštalų rūmai
# Meilužis

„Liudvikas Orleanietis atskleidžia savo meilužę“. Eženas Delakrua, 1825 m.
**Meilužis** arba **meilužė** – vyras ar moteris, kurie gyvendami santuokoje ar kohabitacijoje palaiko lytinius santykius su trečiuoju asmeniu (ar asmenimis). Poligamijos išraiška.

Dažniausiai, apie tokio asmens buvimą kita pusė nežino, tai slepiama ar smerkiama. Meilužio buvimas gali tapti svaria konflikto ar skyrybų priežastimi.

## Šaltiniai
# Metalurgija

Auksinė kaktos juosta iš kapo Tebuose (750-700 m.p.m.e) (saugoma Kopenhagos muziejuje)
**Metalurgija** – medžiagotyros dalis, tirianti cheminių elementų metalų fizikines ir chemines savybes, jų tarpusavio junginius ir junginius su kitais elementais, vadinamus lydiniais. Kartu metalurgija yra technologija, užsiimanti metalų su reikiamomis savybėmis gamyba.

## Istorija

Manoma, kad pirmasis metalas, kurį ėmė apdoroti žmonės, buvo auksas, kuris būna randamas laisvas, grynuoliuose. Paleolito laikais (prieš 40 000 m.) gyventuose urvuose Ispanijoje aptikti nedideli natūralaus grynuolių kilmės aukso.

Senosios tautos naudojo ir kitus metalus, randamus grynuoliuose (sidabras, varis, alavas), ir meteoritų geležį. Egiptiečių ginklai iš meteoritų geležies (gaminti apie 3000 m. p.m.e) buvo labai vertinami ir vadinami „durklais iš dangaus“.

Tikroji metalurgija prasidėjo, kai buvo išmokta išlydyti varį ir alavą iš uolienų, o vėliau gaminti jų lydinį bronzą. Tai buvo bronzos amžiaus pradžia (~3500 m. pr. m. e.).

Geležies išgavimas iš jos rūdos yra sunkesnis už vario ir bronzos lydymą. Manoma, kad geležies metalurgiją išrado hetitai apie 1200 m. p.m.e (geležies amžiaus pradžia).

## Išgaunamoji metalurgija

Tai metalų išgavimas iš rūdos ir išgauto metalo gryninimas, gaunant švaresnį metalą. Tam, kad metalo oksidą ar sulfidą paversti grynu metalu, rūdą tenka fiziškai, chemiškai ar elektroliziškai redukuoti.

Iškasta rūda yra malama į tokio dydžio daleles, kad jos būtų sudarytos arba iš uolienos su metalu, arba iš kitų uolienų, kurios metalo neturi. Tolesnė operacija būna *sodrinimas*, kada metalingosios dalelės atskiriamos nuo bergždųjų. Taip gaunamas rūdos koncentratas.

Kartais naudojamas išplovimas – skalaujant rūdos tirpsta ir gaunami reikiamo metalo junginių turtingi tirpalai. Iš šių tirpalų išgaunamas grynas metalas.

Neretai rūdoje yra daugiau kaip vienas metalas. Išskyrus pirmąjį metalą gautose atliekose būna likę antrojo (o kartais ir trečiojo) metalo. Todėl jos tampa antrojo metalo išskyrimo žaliava. Kartais koncentratai būna praturtinti išsyk keliais metalais.

## Pagrindiniai metalurgijos metalai

Technikoje dažnai naudojami metalai yra aliuminis, chromas, varis, geležis, magnis, nikelis, titanas ir cinkas. Jie dažnai naudojami lydiniuose.

Plačiai naudojami geležies ir anglies lydiniai (plienai, ketus). Paprasti anglies plienai naudojami, kai reikia pigaus, tvirto metalo, kur masė ir korozija netrukdo. Nerūdyjantys plienai ir galvanizuoti plienai naudojami, kur svarbus atsparumas korozijai.

Aliuminio lydiniai ir magnio lydiniai naudojami, kur svarbūs tvirtumas ir lengvumas. Vario – nikelio lydiniai (pvz., monelmetalas) naudojami labai korozinėje aplinkoje ar ten, kur reikia nemagnetinio metalo. Nikelio lydiniai (pvz., inconelis) naudojami ten, kur vyrauja aukšta temperatūra (pvz., šilumokaičiuose, slėginiuose induose).
# Riteris

Anglijos riteris
**Riteris** (vok. *Ritter*, lot. *eques*, pranc. *chevalier*, it. *cavaliere*, isp. *caballero*) – dažniausiai mainais už feodą sunkiojoje kavalerijoje tarnaujantis viduramžių bajoras.

Paprastai riteriais tapdavo kilmingi riterių ginklanešiai, kuriems po ginklanešystės laikotarpio suteikdavo riterio titulą. Riterio titulą kartais suteikdavo ir paprastiems kariams už narsą. Tokiu atveju prasčiokas paprastai kartu tapdavo ir bajoru.

## Riterių pasaulis

### Riterystės pradžia Europoje

Feodaliniais ryšiais susieta tarnystė kavalerijoje atsirado valdant frankų majordomui Karoliui Marteliui, kuris, norėdamas išlaikyti didelę kariuomenę, už tarnybą pradėjo dalyti beneficijas.

#### Karo tarnyba

Karo tarnybai paskirtas vaikas nuo 7 metų tarnaudavo savo tėvo, nuo maždaug 12 metų tėvo siuzereno pažu. Vėliau jis tapdavo savo patrono ginklanešiu. Pakankamai įgudęs karo mene ir įgijęs riterio ginkluotei nusipirkti reikiamų lėšų būdavo įšventinamas į riterius.

#### Įšventinimo ceremonija ir kodeksas

Įšventinimo ceremonijoje globėjas paliesdavo riterio petį kalaviju ir įteikdavo luomo simbolius: juostą ir balnakilpes ar pentinus. Šio luomo asmens elgesį, gyvenimo būdą reguliavo nerašytos taisyklės – riterio garbės kodeksas. Riteris pasižadėjo garbingai kariauti, tarnauti Dievui bei ginti Bažnyčią, globoti vargšus ir našlaičius, pagarbiai elgtis su kilmingomis moterimis – damomis.

#### Ginkluotė

Kiekvienas riteris savo lėšomis apsirupindavo ginkluote: kalaviju, ilga ietimi, skydu. Kūną saugojo grandininiai šarvai, kuriuos vėliau pakeitė plokšteliniai, galvą nuo smūgių – šalmas. Riterių žirgai taip pat buvo apdengiami šarvais. Karių ginkluotė galėjo sverti net  25 kg, todėl teko ilgai treniruotis, kad išmoktų kautis taip sunkiai apsiginklavę.

#### Riterių pilys

Pilis viduramžiais buvo ir gyvenamasis būstas ir nuo priešų sauganti tvirtovė. Iš pradžių ant naturalių kalvų ar piliakalnių statytos medinės pilys. XI-XII a. Europoje jas pakeitė mūrinės ar akmeninės pilys. Riterių pilys tapo šio luomo politiniais, kultūriniais ir ekonominiais centrais. Jose vyko turnyrai, buvo rengiamos rūmų šventės.

#### Kasdienybė ir pramogos

Taikiu metu riteriai tvarkė reikalus savo valdose, tobulino ginklo valdymo įgudžius, medžiojo. Ypatingomis progomis buvo rengiamos didžiulės puotos. Skambant muzikai, riteriai bei svečiai vaišinosi gausiais valgiais ir gėrimais. Po vaišių vyko šokiai, riteriai žaidė kauliukais, šachmatais, svečius pokštais ir žaidimais linksmino juokdarys. Drąsą ir kovos įgūdžius riteriai demonstravo turnyruose.

#### Riterių saulėlydis

XV a. išplitus rankiniams šaunamiesiems ginklams ir gerai organizuotų samdomų pėstininkų pulkams, karinė riterių reikšmė ir įtaka laipsniškai ėmė mažėti. Tačiau tik maždaug po šimtmečio valdovai visiškai atsisakė riterių paslaugų.

## Šaltiniai

* L: Christiansen E. The northern crusadesthe Baltic and the cotholic frontier (1100–1525), Minneapolis, 1980.
* Duby G. La société chevaleresque, Flammarion, 1988; Boockmann H. Vokiečių ordinas. XII jo istorijos skyrių, V., 2003.
* Urban W. Kryžiaus karas Žemaitijoje, V., 2005.
* •Laikas 8, Istorijos vadovėlis 1 dalis.

## Nuorodos
# Kalendoriaus era

**Kalendoriaus era** – ilgiausias kalendoriaus laikotarpis, skaičiuojamas nuo kokio nors svarbaus įvykio (pvz., pasaulio sukūrimo ar žymaus žmogaus gimimo).

|  |  |  |
| --- | --- | --- |
| **Era** | **Eros pradžia** | **Pradžios įvykis** |
| Krikščioniškoji | 1 m. sausio 1 d. | Jėzaus gimimas |
| Graikijos olimpiados | 776 m. pr. m. e. liepos 8 d. | Pirmoji olimpiada |
| Romėnų | 753 m. pr. m. e. rugpjūčio 21 d. | Romos įkūrimas |
| Bizantijos (Konstantinopolio) | 5509 m. pr. m. e. rugsėjo 1 d. |  |
| Seleukidų | 312 m. pr. m. e. spalio 1 d. |
| Islamo | 622 m. liepos 15 d. | Muhamedo kelionės iš Mekos į Mediną pradžia |
| Žydų | 3761 m. pr. m. e. spalio 7 d. | Pasaulio sutvėrimas |
| Budistų | 543 m. pr. m. e. |  |
| Japonų (Nino) | 660 m. pr. m. e. |  |
| Kinų | 2637 m. pr. m. e. |  |
| Majų | 3115 m. pr. m. e. rugsėjo 9 d. |  |
| Prancūzijos revoliucijos | 1792 m. rugsėjo 22 d. |  |
# 123 m. pr. m. e.

**123 m. pr. m. e.** buvo nekeliamieji metai, prasidedantys sekmadienį pagal Grigaliaus kalendorių.

## Pasaulyje

### Įvykiai

* Romos respublikos pirmuoju konsulu išrinktas Quintus Caecilius Metellus (Baliaricus), o antruoju konsulu - Titus Quinctius Flamininus.

## Nuorodos
# Regentas

**Regentas** (iš lot. *regens* 'valdantis') – asmuo, kuris atlieka valstybės vadovo funkcijas, kol oficialusis jos monarchas yra nepilnametis, sunkiai serga ar yra išvykęs.

Kartais regentas yra išrenkamas, kai karalystėje yra tarpuvaldis (*interregnum*) – kai karališkoji linija išmirusi, o naujas karalius dar neišrinktas. Pvz., carui Nikolajui II (kuris buvo ir Suomijos didysis kunigaikštis) atsisakius sosto, Suomijos Didžiosios kunigaikštystės sostas buvo tuščias. Pagal 1772 m. konstituciją Suomijos parlamentas paskyrė regentą, kuris valdė, kol po dvejų metų Suomija buvo paskelbta respublika. 1918 m. vasario – gruodžio mėn. regentu buvo Peras Svinhufvudas (*Pehr Evind Svinhufvud*), o 1918 m. gruodį – 1919 m. regentu buvo generolas Gustavas Manerheimas. Tokia pat situacija susidarė ir Vengrijoje, po Pirmojo pasaulinio karo sosto atsisakius Austrijos imperatoriui.

Abiejų Tautų Respublikoje (1569–1795 m.) karalius buvo renkamas, o tai dažnai lėmė ilgus tarpuvaldžius. Tuo laikotarpiu regentu būdavo Lenkijos primas, vadintas *interex*.
# Trys tyrieji

**Trys tyrieji** (kin.: 三清 *Sānqīng*) – kinų mitologijos dievybių grupė, aukščiausios dievybės vėlyvojoje mitologijoje.

Ši dievybių triada pradėjo formuotis apie II a., kuomet buvo sudievintas Laodzi (jis tapo vienu tyrųjų), ir galutinai susiformavo iki XI a, t. y. Song dinastijos.

Filosofinis šių dievybių pagrindas remiasi Daodedzingo tekstu, kuris sako: „Dao sukūrė Viena (t. y. Taiči), Vienas sukūrė Du (t. y. In ir Jang), Du sukūrė Tris, Trys sukūrė begalybę būtybių“. Trys tyrieji ilgainiui ėmė būti tapatinami su trinare pasaulio samprata ir ėmė simbolizuoti atskiras laiko, pasaulio, alchemijos ir medicinos sritis. Šios dievybės buvo tapatinamos su atskirais dangaus sluoksniais, kurie tapo dievybių sinonimais.

Iš pradžių svarbiausiu tarp Tyrųjų laikytas Daode Tianzun (Laodzi), o vėliau jį išstūmė Yuanshi Tianzun. Apie XI a. Trijų tyrųjų funkcija Taoizmo panteone sumenko, juos išstūmė Nefrito imperatorius.

| Vardas | Daode Tianzun | Yuanshi Tianzun | Lingbao Tianzun |
| --- | --- | --- | --- |
| Išvaizda |  |  |  |
| Dangus | Taičingas (太清) | Jučingas (玉清) | Šangčingas (上清) |
| Laiko simbolika | Praeitis | Dabartis | Ateitis |
| Alchemijos simbolika | Šen (神) | Džing (精) | Či (氣) |
| Pasaulio simbolika | Žemė | Dangus | Žmogus |
# Medpadžiai

Čekiški medpadžiai
**Medpadžiai** (t. p. *klumbokai, kurpės, medkurpės, medžiokai, mediniai, šliurės*) – tradicinis liaudiškas apavas mediniu padu su odiniu viršumi. XIX amžiaus pabaigoje – XX amžiaus pirmojoje pusėje buvo daugelio valstiečių ir miestelių gyventojų kasdieninis apavas; kai kur avėti ir po Antrojo pasaulinio karo. Buvo su užkulniais, be jų (dažniausiai avėti moterų) arba su aulais. Kartais buvo puošiami įspaustais raštais, skylutėmis, iškarpytais dantukais.

Medpadžiai buvo patogesnis apavas už klumpes. Žemaitijoje jie avėti lygiagrečiai su klumpėmis. Suvalkijoje buvo gaminami medpadžiai vaikščiojimui lauke ir namuose – pastarieji buvo lengvesni (kaip šlepetės). Medpadžių viršui tiko senų aulinių batų aulai. Nunešiojus vienus medinius padus, ta pati oda tiko naujai porai padaryti.

Angliški medpadžiai batai
Medpadžius darė klumpdirbiai arba patys valstiečiai.

## Šaltiniai
# Veikėjas

**Veikėjas** – asmuo pasakojamajame meno kūrinyje (tokiame kaip romanas, pjesė, televizijos šou/serialas arba filmas). Veikėjai gali būti teigiami arba neigiami, pagrindiniai arba šalutiniai, antraeiliai, epizodiniai, statiški (t. y. nesikeičiantys per visą kūrinį, autorius tik atskleidžia jų bruožus) ir dinamiški (t. y. kūrinio pradžioje yra vienoki, o pabaigoje jau kitokie – sutvirtėję, užaugę, pakeitę pažiūras).

## Taip pat skaitykite

* Protagonistas
* Antagonistas
* Kūrybinis rašymas
# Čouči

|  |
| --- |
| **仇池 Čouči** |
| buvusi karalystė |
|

|  |  |  |
| --- | --- | --- |
| ←  | **385 – 511** |  → |

 |
| **Sostinė** | Ličengas |
| **Valdymo forma** | Monarchija |
|  |
| **Era** | Viduramžiai |
|  - Atsiskyrimas nuo Ankstyvosios Čin | 385 m., 385 |
|  - Skilimas | 511 m. |
|  |

**Čouči** (kin. 仇池, pinyin: *Chóuchí*) – di etninės grupės valstybė dabartinėje Gansu provincijoje, gyvavusi Šešiolikos karalysčių bei Pietinių ir šiaurinių dinastijų laikotarpiu. Ji nėra įskaičiuojama į 16 karalysčių skaičių.

Viena iš di klajoklių genčių, „baltakakliai di“ (白項氐), jau II a. pabaigoje įsitvirtino Gansu regione, atkirsdami tuometinę Vei imperiją nuo ekonomiškai svarbių Vakarų teritorijų. Jų vadai sinizavosi ir perėmė kinišką pavardę Jang (楊). Iš pradžių Čouči mokėjo duoklę Kinijai, bėt IV a. pradžioje patys tapo labai stiprūs ir iš savo svarbiausios bazės Luejange (pietvakarinė Šaansi provincija) siaubė kinų žemes. Tiek Dzin dinastija, tiek Han Džao ne kartą rengė baudžiamąsias ekspedicijas į Čouči žemes, tačiau jų sutriuškinti niekada nepavyko. Tik 371 m. Ankstyvoji Čin trumpam sutramdė šiuos barbarus.

385 m. Ankstyvajai Čin nusilpus, Jang Ding (楊定) atkūrė savo genties hegemoniją Gansu regione ir sukūrė nepriklausomą karalystę, įtvirtindamas sostinę Ličenge (歷城). Netrukus Čouči bandė plėsti savo teritorijas į Sičuaną, į rytus, tačiau susidūrė su stiprėjančia konkurente – Šiaurės Vei. Po 443 m. Čouči bebuvo tik Šiaurės Vei valdovų kontroliuojamos marionetės. Valstybė ir vietinė dinastija galutinai nunyko VI a. pradžioje.
# De jure

**De jure** (lot. *de iure*, *de jure*) – formalioji (teisinė, pagal įstatymą), oficialioji, viešoji padėtis, situacija, statusas. Viena valstybės ar vyriausybės pripažinimo formų. Priešingybė – *de facto* (tikroji situacija).

## Termino vartojimas

*De jure* nurodo būklę, kuri turėtų būti, *de facto* – esamą. *De jure* pripažinimas teikiamas nota arba deklaracija. Tarptautinėje teisėje valstybės ar vyriausybės pripažinimas *de jure* yra galutinis, oficialus ir neskundžiamas. Pripažinus *de jure*, pradedami teisėti, juridiškai galiojantys diplomatiniai santykiai. Esant valstybės pripažinimui *de jure* ir perversmo keliu šioje valstybėje pasikeitus vyriausybei, kitos valstybės dažniausiai toliau palaiko diplomatinius santykius su šia valstybe.

Sąvoka *de jure* vartojama tiek teisiniame, tiek ir politiniame kontekste (pavyzdžiui, kalbant apie kokio nors sprendimo buvimą ir įgyvendinimą).

## Taip pat skaitykite

* *De facto*

## Išnašos
# Laivų statyba

Laivų statykla
**Laivų statyba** – mašinų pramonės šaka, apimanti laivų statyklas, laivų mechanizmus ir įrangą gaminančias įmones, laivų projektavimo ir konstravimo centrus.

## Istorija

Laivų statybos, kaip kolektyvinės žmonių veiklos, užuomazgos siekia senovės laikus, kai žmonės pradėjo plaukioti vandenimis dideliais plaustais, valtimis ir laivais. Laivų statyba buvo sukurta Senovės Egipte, Finikijoje bei Kinijoje. Viduramžiais laivai daugiausia buvo statomi Bizantijoje, Viduržemio jūros ir Šiaurės Europos šalyse ir Rusijoje.[reikalingas šaltinis] XV-XVI a. laivų statyba pradėjo intensyviai vystytis Portugalijoje ir Ispanijoje, vėliau ir Anglijoje, Olandijoje, Prancūzijoje ir kitose šalyse.

### Lietuva

Lietuvoje laivų statyba pradėta plėtoti IX – XI a., pirmieji laivai pradėti statyti Kuršių marių pakrantėse ir Nemuno aukštupyje.

1857 m. Klaipėdoje įkurta pirmoji laivų statybos ir remonto įmonė *Lindenau ir Co*.

## Šaltiniai
# 264 m.

**264** m. buvo keliamieji metai, prasidedantys penktadienį pagal Grigaliaus kalendorių.

## Pasaulyje

### Įvykiai

* žlugo Šu Han valstybė (Kinijos regione), kuri buvo įkurta 221 m.

## Nuorodos
# Alchemija

*Šis straipsnis apie filosofijos šaką. Apie G&G Sindikato albumą skaitykite straipsnyje Alchemija (albumas).*
Jano Matejkos paveikslas „Alchemik Sędziwój“
**Alchemija** – ankstyvosios gamtos filosofijos šaka, ezoterinis menas, apimantis chemijos, fizikos, astrologijos, menų, semiotikos, metalurgijos, medicinos, misticizmo bei religijos elementus. XVII-XVIII a. alchemiją pakeitė šiuolaikiniai chemijos ir farmakologijos mokslai.

Alchemijos alegorija
## Kilmė, siekiai ir pasiekimai

Žodis *alchemija* atsirado iš arabų *al - kīmiyaˀ* arba *al - khīmiyaˀ* (الكيمياء arba الخيمياء). Šiuo žodžiu savo šalį vadino egiptiečiai, taigi alchemija gali reikšti „Egipto mokslas“. Pagal kitą versiją *alchemija* sudaryta prie graikų kalbos žodžio *khumeia* (χυμεία) pridėjus artikelį al-.

Alchemijos meno praktikai, vadinami alchemikais, siekė trijų pagrindinių tikslų. Svarbiausias tikslas buvo sugebėti paversti bet kokį metalą auksu arba sidabru. Alchemikai tikėjo, kad vienas medžiagas galima paversti kitomis, o iš pigių medžiagų gauti vertingas, svarbiausiai – auksą ir sidabrą (tam ir turėjo pasitarnauti Filosofinis akmuo). Taip pat alchemikai siekė sukurti panacėją arba nemirtingumo eliksyrą, vaistą, galintį išgydyti visas ligas ir neribotai pratęsti gyvenimą. Šiuos tikslus pasiekti tikėtasi sukūrus filosofinį akmenį. Trečiasis tikslas buvo žmogaus gyvybės sukūrimas.

Nors alchemikams nepavyko pasiekti savo užsibrėžtų galutinių tikslų, jie daug prisidėjo prie chemijos kaip mokslo raidos. Alchemikai atrado daug iki tol nežinomų medžiagų, sukūrė daug laboratorinių prietaisų ir indų.

## Jatrochemija

XVI amžiuje atsirado nauja alchemijos kryptis – jatrochemija (arba medicininė alchemija). Jos pradininkas gydytojas Paracelsas (*Paracelsus*; 1493–1541) teigė, jog svarbiausias alchemijos uždavinys turėtų būti vaistų gamyba.

Paracelsas žmogaus organizmo veiklą laikė labiausiai priklausoma nuo trijų elementų: sieros, gyvsidabrio, druskos. Esant šių elementų pusiausvyrai organizme, žmogus yra mediciniškai sveikas, nesant – nesveikas.

Jatrochemikai atrado daug junginių ir sukūrė daug laboratorinių įrenginių, dalis jų išradimų naudojami farmacijoje ir dabar.
# 316 m.

**316** m. buvo keliamieji metai, prasidedantys šeštadienį pagal Grigaliaus kalendorių.

## Pasaulyje

### Įvykiai

* žlugo Vakarų Dzin valstybė (Kinijos regione), kuri buvo įkurta 265 m.

### Mirtys

## Nuorodos
# Balnakilpė

Balnakilpé
Balnakilpės
**Balnakilpė** – žirgo aprangos dalis – balno grandis kojoms įstatyti, raiteliui pasistoti.

## Istorija

Balnakilpės buvo išrastos praėjus 4 tūkst. metų nuo arklių prijaukinimo. Manoma, kad balnakilpes pirmieji gamino klajokliai iš rytų. VI a. jas jau naudojo bizantiečiai, vėliau paplito Vakarų Europos šalyse.

Lietuvoje seniausios balnakilpės yra iš X a. (Paulaičių piliakalnis ir kapinynas). Daugiausia apie 500, iš apie 50 vietovių balnakilpių rasta IX a. – XIV a. pradžios pilkapynuose, kapinynuose ir žirgų kapuose, prie žirgo griaučių, poromis.

## Tipai

Skiriama 12 balnakilpių tipų. Dažniausiai aptinkamos geležinės su lankeliu ir išlenkta arba tiesia pamina (pastarosios didesnės ir aukštesnės), kai kurios balnakilpės su ažūriniu lankeliu arba dantytu pakraščiu. Balnakilpės puoštos geometriniais raštais – trikampėliais, taškais, grioveliais, įkartomis, augaliniais bei gyvūniniais, kartais – antropomorfiniais motyvais. Randama ir labai prabangių balnakilpių, sidabruotų ir inkrustuotų spalvotųjų metalų vielute.

## Šaltiniai
# Lotas

*Šis straipsnis apie Biblijos veikėją. Apie navigacijos prietaisą skaitykite straipsnyje Lotas.*
Lotas bėga iš Sodomos
**Lotas** – Biblijos personažas, minimas Pradžios knygoje. Abraomo sūnėnas. Kartu su Abraomu atkeliavo iš Harano į Kanaaną, bet, susipykus jų kerdžiams, Loto ir Abraomo keliai išsiskyrė. Lotas apsigyveno Sodomoje, kur buvo derlingos lygumos.

Abraomas apgynė Lotą nuo Senaaro (Babilonijos), Ponto ir Elamo karalių, kurie buvo Lotą užpuolę. Jahvės per angelus įspėtas, su šeima pasitraukė iš sunaikinti pasmerktos Sodomos. Loto žmona, nepaisydama draudimo, atsigręžė į liepsnojantį miestą ir pavirto druskos stulpu.

Lotas apsigyveno kalnų oloje kartu su dviem dukterimis. Jos nugirdžiusios tėvą vynu ir su juo lytiškai santykiavusios. Pirmą naktį – vyresnioji, antrą – jaunesnioji. Pirmagimė duktė susilaukusi sūnaus Moabo, iš kurio kilę moabitai, o jaunesnioji – Ben-Ammi. Iš jo kilę amonitai.

## Taip pat skaitykite

* Loto žmona

## Šaltiniai

Vikižodynas